input: NÕUKOGU OTSUS,
  15. september 2014,
  seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses 2005. aasta rahvusvahelise oliiviõli- ja lauaoliivilepingu pikendamisega
  (2014/664/EL)
  EUROOPA LIIDU NÕUKOGU,
  võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
  võttes arvesse Euroopa Komisjoni ettepanekut
  ning arvestades järgmist:
  (1)
  2005. aasta rahvusvaheline oliiviõli- ja lauaoliivileping (1) (edaspidi „leping”) kaotab kehtivuse 31. detsembril 2014, kui rahvusvahelise oliivinõukogu liikmete nõukogu („liikmete nõukogu”) ei otsusta seda pikendada lepingu artikli 47 lõigete 1 ja 2 kohaselt.
  (2)
  19. novembril 2013 andis nõukogu komisjonile läbirääkimisvolitused, millega lubatakse tal alustada liidu nimel läbirääkimisi uue rahvusvahelise oliiviõli- ja lauaoliivilepingu sõlmimiseks.
  (3)
  Rahvusvahelises oliivinõukogus on käimas uue lepingu sõlmimist käsitlevad läbirääkimised. On selge, et uut lepingut ei ole võimalik sõlmida 31. detsembriks 2014. Seega on liidu huvides tagada kehtiva lepingu pikendamine.
  (4)
  Kehtiva lepingu pikendamine on eraldiseisev uue lepingu sõlmimiseks peetavatest läbirääkimistest. Seega peaks liit taotlema kehtiva lepingu pikendamist ühe aasta võrra ja hääletama nimetatud pikendamise poolt, kui liikmete nõukogule tehakse sellekohane ettepanek,
  ON VASTU VÕTNUD KÄESOLEVA OTSUSE:
  Artikkel 1
  Liidu nimel võetav seisukoht rahvusvahelise oliivinõukogu liikmete nõukogus on taotleda kehtiva oliiviõli- ja lauaoliivilepingu pikendamist ja hääletada 2005. aasta rahvusvahelise oliiviõli- ja lauaoliivilepingu üheaastase pikendamise poolt, kui sellekohane ettepanek tehakse rahvusvahelise oliivinõukogu liikmete nõukogule.
  Artikkel 2
  Käesolev otsus jõustub selle vastuvõtmise kuupäeval.
  Brüssel, 15. september 2014